കെ.പി. അരുണിന് മാധ്യമം അക്ഷരവീട് സമര്പ്പിച്ചു കക്കോടി കോഴിക്കോട്: അവശതമൂലം പഠിക്കാന് യഥാസമയം ക്ലാസ് മുറിയിലെത്തിയില്ലെങ്കിലും നൂറുകണക്കിന് വിദ്യാര്ഥികള്ക്ക് പഠന മാതൃകകള് തീര്ത്ത 20 കാരനായ കക്കോടി മോരീക്കര കാഞ്ഞിരോളി അനീഷ് കുമാറിന്റെ ഇളയ മകന് കെ.പി. അരുണിന് മാധ്യമം അക്ഷരവീട് സമര്പ്പിച്ചു. രാവിലെ കക്കോടി അക്ഷരവീട് അങ്കണത്തില് നടന്ന ചടങ്ങില് അക്ഷരവീട് പദ്ധതിയിലെ ധ വീട് സമര്പ്പണത്തിന്റെ ഉദ്ഘാടനം വനംവന്യജീവി സംരക്ഷണ മന്ത്രി എ.കെ. ശശീന്ദ്രന് നിര്വഹിച്ചു. അരുണിനുള്ള പ്രശസ്തിപത്രവും മന്ത്രി കൈമാറി. മാധ്യമവും അഭിനേതാക്കളുടെ സംഘടനയായ അമ്മ, ധനവിനിമയ രംഗത്തെ ആഗോള സ്ഥാപനമായ യൂനിമണി, ആരോഗ്യ മേഖലയിലെ ഇന്റര്നാഷനല് ബ്രാന്ഡായ എന്.എം.സി. ഗ്രൂപ് എന്നിവര് ചേര്ന്നാണ് അക്ഷരവീട് പദ്ധതി നടപ്പാക്കുന്നത്. അക്ഷര വീടിന്റെ പ്രശസ്തിപത്രം വനംവന്യജീവി സംരക്ഷണ മന്ത്രി എ.കെ. ശശീന്ദ്രന് കൈമാറുന്നു സമര്പ്പണ ചടങ്ങില് മാധ്യമം ജോയന്റ് എഡിറ്റര് പി.ഐ. നൗഷാദ് അധ്യക്ഷത വഹിച്ചു. കക്കോടി ഗ്രാമപഞ്ചായത്ത് പ്രസിഡന്റ് കെ.പി. ഷീബ, ചേളന്നൂര് ബ്ലോക്ക് പഞ്ചായത്ത് പ്രസിഡന്റ് കെ.പി. സുനില്കുമാര് എന്നിവര് സ്നേഹാദര പ്രഭാഷണം നടത്തി. ഗ്രാമപഞ്ചായത്ത് അംഗങ്ങളായ കെ. സിയാബ്, ചാന്നാരി വിജയന്, മാധ്യമം രക്ഷാധികാരി ടി.കെ. ഹുസൈന് എന്നിവര് ആശംസകളറിയിച്ചു. അക്ഷരവീട് കോ ഓഡിനേറ്റര് പി.വി. മഹ്സും ഏരിയ ഫീല്ഡ് കോ ഓഡിനേറ്റര് അബ്ദുല് റഷീദും ഉപഹാരം നല്കി. മാധ്യമം റീജനല് മാനേജര് ഇമ്രാന് ഹുസൈന് സ്വാഗതവും അസി. പി.ആര് മാനേജര് റഹ്മാന് കുറ്റിക്കാട്ടൂര് നന്ദിയും പറഞ്ഞു.